open-index/open-wikipedia-markdown huggingface dataset:
Ludwik Grohman

**Ludwik Grohman** (født 28. juni 1826 i Warszawa, død 1. februar 1889 i Łódź) var en polsk fabrikant. 
## Liv og virke
Ludwiks far Traugott Grohmann hadde fra 1827 et verksted i Zgierz. Etter sønnens fødsel flyttet familien i 1844 til Łódź for godt. Tidligere, i 1842, hadde Traugott fått residensen «Lamus» i Księży Młyn i evig forpaktning, og bygde her en bomullsfabrikk. 

Etter farens død i 1874 tok Ludwik over forretningen og giftet seg med Paulina Adelina, datter av kjøpmannen Karol Trenkler, noe som styrket hans økonomiske posisjon. Fra 1861 til 1869 var han byrådsmann, og i årene 1880&ndash;1882 reiste han en villa ved Tylna-gaten (Ludwik Grohmans villa). Grunnet delvis assimilering begynte Ludwik å skrive etternavnet sitt på polsk (med én «n»). 

Grohman ble kjent for å opprette det første fabrikkbrannvesenet i fabrikken sin, og i årene 1876&ndash;1888 var han formann for Det frivillige brannvesen i Łódź. Han var med på å grunnlegge Handelsbanken i Łódź og var mangeårig formann for Kredittselskapet i Łódź. Grohman var motstander av den polske januaroppstanden i 1863. 

Ludwik Grohman ligger gravlagt på Den gamle kirkegård i Łódź like ved Scheiblers kapell.

## Referanser
Jannicke Larsen

**Jannicke Larsen Berglund** (**Jannicke Larsen** til august 2015, født 19. september 1976) er en norsk musiker og låtskriver fra Laksevåg i Bergen hvor hun i dag også er etablert. Hun er sanger, gitarist, pianist og låtskriver i Ephemera. 

Hun setter sitt særpreg på Ephemera med hennes oppbygging av vakre vokalharmonier. Hun spiller for øvrig flere instrumenter på deres mange utgivelser og konserter, hovedsakelig synthesizer og piano, men også klokkespill, mandolin, ukulele, trekkspill og diverse rytmeinstrumenter. 

Hun har studert arkitektur ved Bergen Arkitekthøgskole (BAS) og har i dag en karriere som arealplanlegger i tillegg til musikk.

## Referanser


## Eksterne lenker
* 
* 
*   Ephemera sin hjemmeside
Øvelser under Sommer-OL 1920

**Øvelser under [[Sommer-OL 1920]]**. Det ble konkurrert i 24 sporter, om totalt 140 olympiske titler. Mennene deltok i alle tjue og damene i fire, kunstløp, stuping, svømming og tennis.     

*parløp og mixedouble  

* Boksing (8)
* Bryting (10)
*  Bueskyting (8)
* Fekting (6)
*  Fotball (1)
*  Friidrett (29)
*  Hestesport (7)
*  Ishockey (1)
*  Kunstløp (1)
*  Landhockey (1)
*  Moderne femkamp (1)
*  Polo (1)
*  Roing (5)
*  Rugby union (1)
*  Seiling (14)
*  Skyting (21)
*  Stuping (5)
*  Svømming (10)
* Sykling (6)
*  Tautrekking (1)
*  Tennis (5)
*  Turn (4)
*  Vannpolo (1)
*  Vektløfting (5)
Clun Castle

**Clun Castle** er en borgruin i Clun i Shropshire. Den eies av hertugen av Norfolk, som fikk det overdratt sammen med tittelen baron Clun, og bestyres av English Heritage.

Borgen ble oppført av Picot de Say, en normannisk baron, omkring 1100. Det var da en kraftig *[[motte-and-bailey]]*-konstruksjon, med to borggårder. Området han bestyrte var et grensebaroni, kjent som Honour of Clun, hvilket betydde at egne lover gjaldt der. I 1196 ble borgen beleiret av waliserne, og deretter kom det på FitzAlanslektens hender. De grunnla også byen Clun, og bygde om slottet som ble en viktig administrativ bygning. 

FitzAlanslekten oppgav slottet i 1270-årene for å konsentrere ressursene på Arundel Castle. Etter at de forlot det begynte det å forfalle. I det 16. århundre flyttet de siste beboere ut, og kronen tok over. 

I 1894 ble det kjøpt av Henry Fitzalan-Howard, 15. hertug av Norfolk, en etterkommer av den opprinnelige FitzAlanslekten. Deler av den sentrale festningen og noe av ringmuren står, og er åpent for publikum. 

## Referanser
Dick Edmed

**Richard «Dick» Edmed** (født 14. februar 1904 i Gillingham i Kent, død 14. februar 1984) var en  engelsk fotballspiller. Mest kjent er han fra sin tid i Liverpool.

## Karriere
Edmed startet sin karriere som juniorspiller i *Chatham Centrals* og *Rochester* før han skrev under en profesjonell kontrakt for Gillingham i 1923. Han ble hentet til Liverpool av manager Matt McQueen for £1.800 i januar 1926. Dick fikk sin debut for de røde 28. august 1926 i hjemmekampen på Anfield mot de bitre rivalene Manchester United. Foran 34.795 tilskuere vant Liverpool 4-2 etter hat-trick av Dick Forshaw, og et mål av Gordon Hodgson.

Hans første mål for klubben kom kun 6 dager senere, 4. september i bortekampen mot Derby på Baseball Ground i en kamp Liverpool tapte 1-2. Han spilte 16 av de 19 gjenværende kampene og scoret 2 mål til.

I sesongen 1927/1928 var Edmed den eneste spilleren sammen med Tom Bromilow som var involvert i samtlige av de 44 kampene Liverpool spilte i.

Han spilte i klubben frem til mai 1932, da han byttet klubb til Bolton. Han la støvlene på hylla etter kun en sesong, etter å ha spilt 4 ligakamper og scoret et mål for klubben.

Edmed døde på sin 70. årsdag 14. februar 1984 i Gillingham.

## Kamper
**[[Liverpool FC]]**
* **1926-1932:** Ligakamper – mål: **160 kamper – 44 mål.**
* **1926-1932:** Totalt kamper – mål: **170 kamper – 46 mål.**
**[[Bolton Wanderers FC]]**
* **1932-1933:** Ligakamper – mål: **4 kamper – 1 mål.**
## Se også
* Statistikk om Liverpool FC.

## Referanser


## Eksterne lenker
* Profil på LFChistory.net
Øvelser under Sommer-OL 1924

**Øvelser under Sommer-OL 1924**. Det ble konkurrert i 15 sporter, om totalt 104 olympiske titler. Mennene deltok i alle femten og damene i tre, fekting, stuping og svømming.     

* Boksing (8)
* Bryting (10)
* Fekting (7)
*  Fotball (1)
*  Friidrett (27)
*  Hestesport (5)
*  Moderne femkamp (1)
*  Polo (1)
*  Roing (7)
*  Rugby union (1)
*  Seiling (3)
*  Skyting (10)
*  Stuping (5)
*  Svømming (11)
* Sykling (6)
*  Tennis (5)
*  Turn (9)
*  Vannpolo (1)
*  Vektløfting (5)
DPS

**DPS** kan sikte til:

* Defense Protective Service, den tidligere politistyrken ved Pentagon
* Demokratska Partija Socijalista Crna Gore, et politisk parti i Montenegro
* Distriktspsykiatrisk senter
* Ngurah Rai International Airport
* Arizona Department of Public Safety
Aguascalientes by

**Aguascalientes** er kommune og hovedstad i den meksikanske delstaten med samme navn. Byen er blant annet kjent for sine tekstiler og for San Marcos-festivalen. Byen ble grunnlagt den 22. oktober 1575. *Aguascalientes* kommer fra spansk og betyr «varme vann», som viser til de varme kildene i området. Estimat fra den 1. juli 2007 forteller at det bor 686&nbsp;130 innbyggere i byen. Ved Aguascalientes befinner det seg en blant annet en Nissan- og to Texas Instruments-fabrikker.
MS «Fjordbris»

**MS «Fjordbris»** kan vise til:

* MS «Fjordbris» (1948), søsterskip til MS «Fjordsol», ble bygget i 1948.
* MS «Fjordbris» (1990), en norskbygget hurtigbåt av katamaran-typen som gikk i ruten Stavanger-Vikedal-Sandeid.
* MS «Fjordbris» (2014), en hurtigbåt som går i Sunnhordlandsruten Bergen-Leirvik-Skånevik.
Parisobservatoriet

**Parisobservatoriet** (**Observatoire de Paris**) ble grunnlagt i 1666 av Ludvig XIV av Frankrike og har siden den gang vært blant de mest renommerte forskningsinstitutter innen astronomien. Den banebrytende arkitekturen for hovedbygningen var utviklet av Claude Perrault, og bygget stod ferdig i 1671. Pariserobservatoriet er det største forskningsinstitutt i Frankrike og et av verdens mest betydningsfulle av sitt slag. Det er inndelt i fem avdelinger som igjen har sine underavdelinger, og sorterer inn under det franske undervisnings- og forskningsministerium. Under direktør Henri-Alexandre Deslandres fusjonerte det i 1926 med observatoriet i Meudon.

Ved Pariserobservatoriet virket blant annet tre av familien Cassinis store astronomer. Flere av observatoriets astronomer er gjennom tidene blitt medlemmer av Pariserakademiet Académie des sciences.

En av Cassiniene, Jacques Cassini, fastslo i 1718 en av en av de mange nullmeridianer som ble definert. Den ble trukket gjennom dette observatoriet og dermed gjennom Paris. Den ble beregnet nøyaktig i 1806 av Dominique François Jean Arago. I 1995 ble denne meridianen, som beholdt sin bestemmelse i Frankrike til 1884, foreviget og synliggjort av kunstneren Jean Dibbets i et kunstverk i gulvet, den såkalte *Aragomedaljongen*.

Det store speilteleskopet fra 1870 var ett av sin tids beste teleskoper, og ved hjelp av det ble det fremstilt uovertruffent skarpe fotografiske bilder av særlig månen.  

## Litteratur
* Wilhelm Foerster: *Die Erforschung des Weltalls*. Tredje bind i serien "Weltall und Menschheit", Berlin/ Leipzig 1902.
* Joachim Herrmann: *Geschichte der Astronomie*, Kosmos-Verlag ~1990.

## Referanser


## Eksterne lenker
*
Pietermaritzburg

**Pietermaritzburg** er hovedstaden og den nest største byen i provinsen iKwaZulu-Natali i Sør-Afrika. Den ble grunnlagt i 1838. Populært blir byen kalt «Maritzburg», forkortet til «PMB», og er hjemsted for University of KwaZulu-Natal. I byen produseres blant annet aluminium, tømmer og meieriprodukter. Byen hadde etter en folketelling i 1991 228&nbsp;549 innbyggere, og den nåværende befolkning anslås til å være mellom  350&nbsp;000 og  500&nbsp;000 mennesker. 
## Eksterne lenker
*
Torbjørn Pedersen

**Torbjørn Pedersen ** (født 10. mars 1793 i Bergen, død 22. mai 1834 i Bergen) var en norsk skarpretter fra 1828 til 1834.

## Bakgrunn
Torbjørn Pedersen var sønn av høker Peder Torbjørnsen og frue Ragnhild Knudsdatter i Bergen. Han utdannet seg til styrmann. Da han 13. januar 1828 giftet seg med den bergenske skarpretter Johannes Heinrich Mühlhausens datter Bolette Jørgine, overtok han også posten som skarpretter for Bergens Stift. Mühlhausen selv etterlot seg ingen levende sønner.

## Yrkesliv
Torbjørn Pedersen rakk bare å henrette én person i løpet av sin karriere: det var postraneren Steen Øfstad, som ble halshugget på Fusa utenfor Bergen i 1833. 

Kort tid etterpå døde Torbjørn Pedersen av tuberkulose. Han etterlot seg ett barn han hadde fått før han giftet seg og to barn han hadde fått med Bolette Mühlhausen. I tillegg nedkom hans enke med hans posthume barn Torbjørn Johan tre måneder etter hans død.

Ettersom han ikke hadde voksne barn til å overta skarpretter-posten, gikk denne over til Samson Isberg.

## Kilder
* Bergens kirkebøker
Mahikeng

**Mahikeng** (1980–2010 *Mafikeng*, før 1980 *Mafeking*) er hovedstaden  i provinsen Bokone Bophirima i Sør-Afrika, og hadde i 2001 omkring 50&nbsp;000 innbyggere. Byen ligger på 1500 meters høyde, på breddene av  Molopofloden et stykke  sør for grensen til Botswana.  Mahikeng var opprinnelig hjemsted til Barolong-stammen. Navnet er setswana og betyr «Steinstedet». Mahikeng ble i 1880-årene overtatt av britiske leiesoldater.

Mahikeng var hovedstad i protektoratet Bechuanaland fra 1894 til 1965 til tross for at den lå utenfor protektoratets grenser. Ved Botswanas selvstendighet ble administrasjonssetet flyttet til Gaborone.

I 1980 ble byen overført fra Kapp-provinsen til bantustanen Bophuthatswana og omdøpt fra *Mafeking* til *Mafikeng*. Samtidig ble den innlemmet i Bophuthatswanas hovedstad Mmabatho. Etter at apartheidsystemet ble avskaffet i 1994, ble Mmabatho (som Mafikeng altså var en del av) hovedstad i provinsen Bokone Bophirima, og seinere i 1994 ble Mmabatho omdøpt til *Mafikeng*. Sitt nåværende navn *Mahikeng* fikk byen i 2010.

Byen er kjent for slaget ved Mafeking under boerkrigen, hvor de britiske styrker var beleiret i 217 dager, fra oktober 1899 til mai 1900 – slaget som gjorde stifteren av speiderbevegelsen Robert Baden-Powell til en nasjonalhelt (se Beleiringen av Mafikeng).

## Referanser
Chihuahua by

**Chihuahua** er hovedstad i den meksikanske delstaten med samme navn. I 2005 bodde det 748&nbsp;518 innbyggere i byen. Chihuahua ble grunnlagt den 12. oktober 1709 under navnet *Real de Minas de San Francisco de Cuéllar* som en ære til daværende visekonge av Ny-Spania, Francisco Fernández de la Cueva Enríquez. I 1718 skiftet byen navn til *San Felipe el Real de Chihuahua* til ære for kong Felipe V av Spania. Navnet ble kortet ned i 1823.

## Referanser


## Eksterne lenker
*
Bhisho

**Bhisho** (xhosa for «bøffel»; tidligere *Bisho*) er en by i  Sør-Afrika og hovedstad for provinsen iMpuma-Koloni. Bhisho var også hovedstad for den tidligere bantustanen Ciskei.

Bhisho er oppkalt etter elva som renner gjennom byen. Den ligger i nærheten av havnebyen East London og nord for den tidligere provinshovedstaden King William's Town.
Bryting under Sommer-OL 1920

**Bryting under Sommer-OL 1920** ble arrangert fra 16. til 27. august 1920 i Feestzaal, Koninklijke Zoölogische Maatschappij i Antwerpen.

Bryting var med på det olympiske programmet for femte gang i Sommer-OL 1920 i Antwerpen. 152 utøvere fra 19 nasjoner konkurrerte om ti olympiske titler, fem vektklasser i gresk-romersk stil og fem vektklasser i fristil, kun for menn. Finland ble beste nasjon foran Sverige.

## Medaljefordeling

## Resultater
### Gresk-romersk stil
#### Fjærvekt (opp til 60 kg)

#### Lettvekt (67,5 kg)

#### Mellomvekt (75 kg)

#### Lett tungvekt (82,5 kg)

#### Tungvekt (over 82,5 kg)

### Fristil
#### Fjærvekt (opp til 60 kg)

#### Lettvekt (67,5 kg)

#### Mellomvekt (75 kg)

#### Lett tungvekt (82,5 kg)

#### Tungvekt (over 82,5 kg)

## Eksterne lenker
* Wrestling at the 1920 Summer Olympics hos olympedia.org
* Resultater og profilside  hos sports-reference.com
Fremantle (Vest-Australia)

**Fremantle** er en havneby i Vest-Australia ved munningen av elven Swan om lag 19 kilometer sørvest av storbyområdet til delstatshovedstaden Perth. Fremantle havn fungerer som havn i Perth. Den første bosetningen på stedet ble opprettet i 1829. Ett hundre år etter, i 1929 fikk Fremantle bystatus og i henhold til folketellingen av 2021 har byen 33 112 innbyggere.

Før den britiske bosetningen var området bosatt av det innfødte noongarfolket i årtusener, og de kjente det under navnet *Walyalup* («woylienes sted», som er et pungdyr). Fremantle ble besøkt av nederlandske oppdagelsesreisende på 1600-tallet, og var det første området som ble bosatt av Swan River-kolonistene i 1829, Bosetningen er oppkalt etter kaptein Charles Fremantle, en engelsk marineoffiser som gjorde krav på vestkysten av Ny-Holland som britisk territorium. Bosetningen slet i de første tiårene, og i 1850, med framveksten av straffetransport til kolonien, ble Fremantle det fremste reisemålet for straffanger til Australia. Fengselet, Fremantle Prison, som ble bygget av fanger, var i drift lenge etter at transporten av fanger ble avsluttet i 1868, og er nå utpekt av UNESCO som en del av verdensarven.

Fremantle ble en kommune i 1883, og det påfølgende tiåret ble havnen utdypet for kommersiell skipsfart, noe som forvandlet havnen til et travelt handelssenter og inngangsport på høyden av det vest-australske gullrushet, som førte til en voldsom befolkningsvekst. Fremantle ble erklært som by i 1929, og spilte en nøkkelrolle i andre verdenskrig som den største ubåtbasen på den sørlige halvkule. Etterkrigstidens innvandring fra Europa, spesielt fra Italia, bidro til å forme Fremantles karakter, og byen gentrifiserte seg raskt etter å ha vært vertskap for seilkonkurransen America’s Cup i 1987. I dag er Fremantle anerkjent for sine velbevarte viktorianske og edvardianske gatelandskap og arkitektur fra straffefangetiden, og er kjent som en bohemsk enklave med en blomstrende kunst- og kulinarisk scene. Det er også det tradisjonelle hjemmet til Fremantle Football Club, populært kalt for «Dockers», et av to australske fotballiga-lag basert i Vest-Australia.

## Referanser


## Eksterne lenker
* 
* Fremantle Chamber of Commerce, byens handelskammer
* Fremantle Local Tourist Guide, lokal turistguide
* Fremantle Port Authority, byens havnemyndighet
Mbombela

**Mbombela** (tidligere *Nelspruit*) er en by i Sør-Afrika med 221&nbsp;474 innbyggere (2004). Byen er hovedstad i provinsen iMpumalanga øst i Sør-Afrika. Mbombela ligger 60 kilometer fra grensen til Mosambik og 330 kilometer øst for Johannesburg, og er en del av Mbombela kommune.

Byens næringsliv har landbruk, skogsbruk og turisme som hovedgrener. Store farmer som dyrker frukt ligger rundt byen og fabrikker som hermetiserer disse befinner seg her. Dessuten lages det treverk og papir. Mbombela er også et naturlig utgangspunkt for besøk av den sørlige delen av Kruger nasjonalparken. Flyplassen, Kruger Mpumalanga International Airport, brukes hovedsakelig til flygninger til og fra Johannesburg.

## Historikk
1892 hadde Den sørafrikanske republikk bygget en jernbanelinje herfra til Maputo for å få tilgang til en sjøhavn uavhengig av britene. I 1900 var byen kortvarig hovedstad for boerrepublikken. Mbombela ble offisielt grunnlagt i 1905 av tre brødre i Nel-familien og gitt navnet *Nelspruit*.

## Fotball-VM 2010
For VM i fotball 2010 ble Mbombela Stadium bygget vest for byen. Fire gruppespill skal spilles her.

## Eksterne lenker
* Nelspruit 2010 Hostcity
Polokwane

**Polokwane** («sikkerhetens plass» på nordsotho, tidligere *Pietersburg*) er en by i Sør-Afrika og hovedstad i Limpopo-provinsen, med omkring 150&nbsp;000 innbyggere (2006). Polokwane er den økonomiske motoren i Limpopo-provinsen hvor 10 % av provinsens innbyggere bor. Den ligger ved 1312 m høyde, ved hovedveien fra Johannesburg-regionen til Zimbabwe. 

## Historie
Byen ble grunnlagt med navnet Pietersburg under gullfeberen i 1880-årene. Navnet var en hyllest til Petrus Jacobus ''Piet'' Joubert, en boergeneral i armeen til Den sydafrikanske republikk. Byen var tidvis hovedstad for boerrepublikken Transvaal.
Under boerkrigen (1899–1902) ble byen erobret av britene (1901), som opprettet en konsentrasjonsleir her. 

I 2002 ble navnet forandret til Polokwane.

## Klima
Siden Polokwane ligger høyt har den et moderat klima med gjennomsnittlig 25&nbsp;°C til 26&nbsp;°C maksimaltemperatur og gjennomsnittlig minimumstemperatur på 15&nbsp;°C i sommermånedene fra november til februar. I vintermånedene juni og juli faller gjennomsnittsminimumstemperaturene til 5&nbsp;°C, mens maksimalverdien på dagen ligger rundt 18&ndash;19&nbsp;°C. Nedbør faller mest på sommeren (rundt 90 mm per måned), mens vintermånedene er heller tørre.

## Fotball-VM 2010
I forbindelse med VM i fotball 2010 ble Peter Mokaba Stadium bygget i den sørlig delen av byen. Fire av kampene i gruppespillet spilles her.

## Eksterne lenker
* Byens offisielle nettside
Józef Piłsudskis allé

**Józef Piłsudskis allé** (polsk *Aleja Marszałka Józefa Piłsudskiego*) ligger langs strekningen mellom Piotrkowska-gaten og Targowa-gaten (ved Seiersplassen) i Łódź.  

Den er del av en større, tre filer bred byarterie som forbinder byens sentrum med de største beboelsesområdene i Łódź: Widzew-Wschód (i øst) og Retkinia (i vest).

Langs Józef Piłsudskis allé ligger finans-, handels- og underholdningssenteret i Łódź. Her finnes blant annet høye skyskrapere, handelssentre (blant annet Galeria Łódzka), multiplekskino, hovedsetene og avdelingene til syv banker, hoteller samt Philips’ europeiske finans- og bokføringssenter.

## Historie
I 1840 ble *Nowa Dzielnica* («Den nye bydel») opprettet i Łódź. Gjennom dette området ble en sentral, bred gate anlagt kalt for *Ulica Główna* («Hovedgaten»). Den hadde sin begynnelse ved Piotrkowska-gaten og ende ved Targowa-gaten, like ved Rynek Wodny («Vanntorget», i dag Plac Zwycięstwa, «Seiersplassen») og Park Źródliska. Gaten bandt opprinnelig landsbyen Rokiciny sammen med Łódź, og ble kalt for *Ulica Rokicińska* («Rokicińska-gaten»). 

Under den tyske okkupasjonen av Polen ble gatens navn forandret til *Rudolf-Hess-Straße*, og i kommunisttiden først til *Ulica Główna* og så *Ulica Józefa Stalina* («Josef Stalins gate»). I det selvstendige Polen fikk gaten navnet *Aleja Adama Mickiewicza* («Adam Mickiewicz’ allé»), og fra 1990 dagens *Aleja Józefa Piłsudskiego*.
Protese

**Protese** (fra gresk *prothesis*, av *pro-* og *thesis*, «det å stille, sette (noe)») er en kunstig kroppsdel som erstatter en manglende kroppsdel. Vanligvis benyttes proteser av personer som har mistet eller vært nødt til å amputere en kroppsdel som følge av en ulykke, eller de som er født med manglende kroppsdeler. Proteser blir designet, produsert og tilpasset av en ortopediingeniør.

Kunstige tenner og gebiss kalles tannproteser.

## Referanser


## Se også
* Momentum - foreningen for arm- og benprotesebrukere

## Eksterne lenker
* Nasjonalt Register for Leddproteser
East London

**East London** (afrikaans: *Oos-Londen*; xhosa: *eMonti*) er en by på sørøstkysten av Sør-Afrika i provinsen iMpuma-Koloni. Byen ligger ved Indiahavskysten mellom elvene Buffalo og Nahoon og er landets eneste elvehavn. East London har i dag 250 000 innbyggere, mens over 700 000 bor i metropolområdet.
Colima by

**Colima** er hovedstad i den meksikanske delstaten med samme navn. I byen bor der omtrent 130&nbsp;000 innbyggere. Navnet kommer fra nahuatl «Colliman», et ord som kan ha to betydninger. «Stedet som er erobret av våre forfedre» eller «Stedet som er styrt av ildguden». Den siste betydningen refererer seg direkte til Colimavulkanen.

## Referanser
Enneagon

I geometri er en  **enneagon** eller **nonagon** en nisidet polygon. 

Navnet *enneagon* kommer fra gresk *enneagonon*, (*εννεα*, «ni» + *γωνον*, «hjørne»). *Nonagon* er et hybrid formsjon, fra latin (*nonus*, «niende» + gonon), brukt likt, påvist brukt i det 16. århundre i fransk *nonogone* og i  engelsk fra det 17. århundre. Det mer korrekte ordet *enneagon* ble først brukt i engelsk i Isaac Barrows 1660-oversettelse av Euklids ''Elementer''.

En regulær enneagon har interne vinkler på 140°. Arealet til en regulær enneagon med sider med lengde *a* er gitt av
:A = \frac{9}{4}a^2\cot\frac{\pi}{9}\simeq6,18182a^2

Selv om en regulær enneagon ikke er konstruerbar med passer og linjal, finnes det metoder for å konstruere den tilnærmet.

## Litteratur
* 

## Eksterne lenker
*  Egenskaper til en nonagon med animasjoner
Otto I av Bayern

**Otto I av Bayern** (født 27. april 1848 i München, død 11. oktober 1916 på slottet Fürstenried/München) var konge av Bayern fra 1886 til i realiteten 1913.

Otto var en yngre bror av Ludwig II, og ble ved brorens bortgang proklamert som ny konge av Bayern 14. oktober 1886.

Otto var sinnslidende og led av personlighetsforstyrrelser. Allerede dagen etter proklamasjonen grep legene inn og mente at den nye kongen ikke visste hva han hadde sagt ja til. 

Han ble satt under verge, og onkelen Luipold ble utnevnt som prinsregent, noe han var til sin død i 1912. Ottos fetter Ludwig, sønnen til prinsregenten, ble i 1913 proklamert som ny konge av Bayern, Ludwig III uten at Otto formelt ble avsatt. Det var således to bayerske konger frem til Ottos død i 1916.

## Eksterne lenker
*  Biografi, Haus der Bayerischen Geschichte
Grendeskole

En **grendeskole** er en liten grunnskole med mindre enn ca. 100 elever i rurale områder i Distrikts-Norge og i utkanten av byer, ofte med aldersblanding og samfunnsaktiv pedagogikk.
Slike skoler utgjør 946 (32 %) av Norges 2957 grunnskoler (2012). Siden 1976 er 20-30 grendeskoler blitt lagt ned hvert år. Antallet årlige nedlagte skoler har økt etter 2007. Mange steder er det kamp mot nedlegging av grendeskoler og flere offentlige grendeskoler er blitt reddet. Fra 1998 søkte bygder (f eks Mjøsdalen i Osterøy kommune og Vats i Ål kommune) å få fortsette med privatskoler etter privatskoleloven. Slike private grendeskoler må i dag være religiøse alternativer til den offentlige skole eller benytte en anerkjent alternativ pedagogisk retning (Steiner eller Montessori). I 2007 eksisterer det ca. 30 private grendeskoler. Tallet er voksende. For skoleåret 2011/12 ble det godkjent 19 nye private montessori grendeskoler.

Det er et utdanningspolitisk stridstema om slike skoler med den offentlige skoles læreplan, skal kunne godkjennes.

## Eksterne lenker
* Hvordan beholde en nedlagt grendeskole
Substrat

**Substrat** kan referere til:

* Substrat (biologi)
* Substrat (kjemi)
* Substrat Journal, litteraturmagasinet
* Substrat (lingvistikk)
Vesleblakken

***Vesleblakken*** er en novelle av Jacob Breda Bull, først utgitt i samlingen *Skisser* (1891). og i 1914 gjenutgitt i bind 4 av Bulls *Folkelivsromaner og Folkelivsbilleder* under samleoverskriften «Præstegaardshistorier».

Nordahl Rolfsen tok teksten med i sin *[[Lesebok for Folkeskolen]]* i 1908, slik at den ble alment kjent. Vesleblakken er Bulls mest populære fortelling.

## Innhold
Novellen fremstilles som et autentisk barndomsminne fra forfatterens oppvekst i Rendalen: En bror er dødssyk, og det må hentes legehjelp fra Tynset. Hesten Vesleblakken er både gårdens raskeste hest og barnas kjæreste venn, og det faller på drengen Ola Jonsen Styggpåjord å drive hesten til døde for å hente legen tidsnok. 

Bull skrev fortellingen om Vesleblakken etter en hendelse på prestegården i 1860. Da var Bulls egen bror Johannes blitt syk med sterk lungebetennelse. Johannes ble kort tid etter syk igjen, og døde av noe som ble kalt for «Den trondhjemske halsesyke» (difteri).

## Etterliv
Vesleblakken ligger begravet i hagen på Bull-museet, et museum som er bygdemuseum for Rendalen, basert på Bulls barndomshjem. 

Bull-museet deler ut prisen «Vesleblakken» til personer som har gjort en veldedig innsats utover det vanlige.   

Statuer av Vesleblakken og Ola står på tunet på Bull-museet i Rendalen. Statuen av Ola ble satt opp i 1975 og statuen av hesten ble oppsatt i 1978; begge er utført av billedhuggeren Tore Bjørn Skjølsvik og er gitt av Ottilie Eggen. Statuen av Vesleblakken er laget i tre originaler, én befinner seg i Bull-museet, én hos oppdragsgiver og én hos Nasjonalgalleriet. Nasjonalgalleriet sin utgave er produsert i 1980 og er en bronseminiatyr (47,5 cm høy).

Erling Stordahls vise «Vesleblakken» fra 1955 ble en landeplage, fremført av duoen Gunnar Engedahl og Stordahl selv med orkester. Sangen avviker fra novellen på minst to måter, først ved å gjøre prestegården til «en liten stue», dernest ved å utelate drengens skjebnevalg og i stedet la døden bli et frivillig offer og aktivt valg fra hestens side. Sangen ble innspilt 2. februar 1955 og utgitt på 78-platen Odeon ND&nbsp;7252, på singelen Odeon 45-ND&nbsp;7252 og EP-platen Odeon GEON&nbsp;4. Visa er også innspilt på *[[Frem fra Glemselen kap. 2]]* med Helge Borglund og på *[[Frem fra Glemselen kap.20]]* med Marte Sveen.

Vesleblakken og Ola Jonsen Styggpåjord nevnes også i femte vers av *Rendals-sangen* av Olav Nilsen.

## Referanser




## Eksterne lenker
* Bullmuseet 
* skjolsvik.net bilde av statuene
Ole Sæther

**Ole Andreas Sæther** (født 23. januar 1870 i Steinkjer, død 13. oktober 1946 i Oslo) var en norsk skytter som var aktiv tidlig på 1900-tallet, og ble olympisk mester under Sommer-OL 1908 i London.
	
Under Sommer-OL i Paris i 1900 var han med på laget som tok Norges første lagmedalje under et OL. Øvelsen var armégevær, og på sølv-laget deltok foruten Sæther, Ole Østmo, Hellmer Hermandsen, Olaf Frydenlund og Tom Seeberg.

Åtte år senere under Sommer-OL i London 1908 tok han gullmedalje i lag, frigevær, og bronse individuelt 300 m frigevær. I Stockholm-OL 1912 tok han sin fjerde medalje, også denne gangen var det sølv, og øvelsen var lag, frigevær.

## OL-medaljer
* 1908  London -  **Gull** i skyting, 300 m rifle, 3 stillinger, lagskyting
* 1900  Paris -  Sølv i skyting, 300 m armégevær, 3 stillinger, lagskyting
* 1912  Stockholm -  Sølv i skyting, 300 m rifle, lagskyting
* 1908  London -  Bronse i skyting, 300 m rifle, 3 stillinger

## Referanser


## Eksterne lenker
*
SOS (andre betydninger)

**SOS** kan referere til:
* SOS, nødsignal
* Kirkens SOS, en norsk frivillig organisasjon
* SOS Rasisme, en antirasistisk organisasjon
* SOS-barnebyer, en humanitær organisasjon
* ISO 4217-koden for somalisk shilling

**Musikk**:
* SOS (ABBA), sang av ABBA
* SOS (Rihanna-sang), sang av Rihanna
* SOS (Élena Patróklou-sang), sang av Élena Patróklou

**Film**
* *[[S.O.S.]]*, en norsk film fra 1999.
* **, en japansk film
Hellmer Hermandsen

**Helmer Hermansen** (født 1. februar 1871 i Løten, død 19. mars 1958 i Brumunddal) var en norsk skytter fra Stange i Hedmark som var aktiv tidlig på 1900-tallet. Under Sommer-OL i Paris 1900 tok han olympisk sølvmedalje med det norske laget i armégevær. På laget deltok også Ole Østmo, Ole Sæther, Olaf Frydenlund og Tom Seeberg.

## OL-medaljer
* 1900  Paris -  Sølv i skyting,  300 m armégevær, 3 stillinger, lagskyting

## Eksterne lenker
*
Pachuca de Soto

**Pachuca de Soto** er hovedstad i den meksikanske delstaten Hidalgo. Navnet kommer fra nahuatl «Pachoacān» som betyr «Lederens sted» eller «trangt sted». Fra 1428 til 1528 var Pachuca styrt av aztekerne men de spanske conquistadorene drepte deres leder, **Ixcoatl** og døpte om stedet til *Real de Minas de Pachuca*.

Pachuca de Soto befinner seg omtrent 96 kilometer nord for Mexico by. 

## Eksterne lenker
*
Rutger Sernander

**Johan Rutger Sernander** (født 2. november 1866 i Viby i Närke, død 27. oktober 1944 i Uppsala) var en svensk botaniker og tidlig miljøverner.

Han er internasjonalt kjent for å ha utviklet Blytt-Sernanders klimavekslingsteori. Han var også den første som klart formulerte overvintringsteorien, der det hevdes at noen fjellplanter i de skandinaviske fjellene overlevde siste istid i lokale refugier. Sernander var en av dem som inspirerte Lennart von Post til å utvikle pollenanalyse.

## Referanser
Ole Østmo

**Ole Østmo** (1866–1923) var en norsk skytter som var aktiv på slutten av 1800-tallet og begynnelsen av 1900-tallet.

Ole Østmo deltok i skyting under Sommer-OL i Paris i 1900 og tok fire olympiske medaljer. Han vant sølv i armégevær, stående og lagskyting armégevær. I tillegg tok han bronsemedaljer i sammenlagt, armégevær (stående, knestående og liggende summert) og liggende, armégevær.

Lagmedaljen i armégevær var Norges første lagmedalje i OL. Foruten Østmo, deltok Olaf Frydenlund, Hellmer Hermandsen, Ole Sæther og Tom Seeberg på det norske laget.

Østmo tok også flere medaljer i det første VM i skyting i Lyon i 1897; han tok gull i stående, og sølv i sammenlagtøvelsen. Det norske laget vant sølv i lagskytingen.

## OL-medaljer
* 1900  Paris -  Sølv i skyting,  300 m armégevær stående
* 1900  Paris -  Sølv i skyting,  300 m armégevær, 3 stillinger, lagskyting
* 1900  Paris -  Bronse i skyting,  300 m armégevær liggende
* 1900  Paris -  Bronse i skyting,  300 m armégevær, 3 stillinger

## Eksterne lenker
*
Carl Westergren

**Carl Westergren** (født 13. oktober 1895 i Malmö, død 5. august 1958) var en svensk bryter som deltok i de olympiske leker 1920 i Antwerpen, 1924 i Paris og 1932 i Los Angeles.

Westergren vant tre OL-gull i tre ulike vektklasser i tre ulike sommer-OL. I 1920 i Antwerpen beseiret han finske Artur Lindfors i finalen som varte i 31 minutter og 25 sekunder. I OL 1924 i Paris vant han gull i lett tungvekt i fristil foran sin landsmann Rudolf Svensson. Sin tredje og siste olympiske tittel vant han åtte år senere i OL 1932 i Los Angeles. Westergren vant også VM-gull i 1922 og EM-gull i 1925, 1930 og 1931.

## OL-medaljer
* 1920  Antwerpen -  **Gull** i bryting gresk-romersk stil, mellomvekt  Sverige
* 1924  Paris -  **Gull** i bryting fri stil, lett tungvekt  Sverige
* 1932  Los Angeles -  **Gull** i bryting fri stil, tungvekt  Sverige

## Referanser


## Eksterne lenker
*
Norgesmesterskapet i fotball for menn 1964

**Norgesmesterskapet i fotball for menn 1964** ble vunnet av Rosenborg etter seier over Sarpsborg med 2&ndash;1 den 25. oktober. Målscorere for Rosenborg var Tor Kleveland som scoret i det 32. minutt og Tore Pedersen som scoret i det 55. minutt. For Sarpsborg scoret Martin Kjølholdt i det 85. minutt på straffe.

24&nbsp;665 tilskuere overvar kampen som ble spilt på Ullevaal Stadion i Oslo. Dommer var Johan Riseth. Dette var andre gangen Rosenborg vant et Norgesmesterskap. For RBK spilte Tore Pedersen, Birger Tingstad, Harald Gulbrandsen, Thor Arne Lindvaag, Eldar Hansen, Tor Kleveland, Kåre Rønnes, Knut Jenssen, Sverre Fornes, Kjell Hvidsand og Egil Nygaard. 

## 3. runde

## 4. runde

## Kvartfinaler
* ***' –  3-1 e.e.o.
* ***' –  1-0
* ***' –  4-2 e.e.o.
*  – ***' 1-3 e.e.o.

## Semifinaler
*  – ***' 1-1, 0-2 e.e.o.
* ***' –  3-1

## Finale
* **** –  2-1

## Referanser


## Eksterne lenker
* www.rsssf.no
Josephus Nicolaus Laurenti

**Josephus Nicolaus Laurenti** (født 4. desember 1735, død 17. februar 1805) var en østerriksk naturhistoriker.

Laurenti var forfatter av *Specimen Medicum, Exhibens Synopsin Reptilium Emendatam cum Experimentis circa Venena* (1768) om giften til reptiler og amfibier. Dette var en viktig bok i herpetologien og definerte tretti ulike reptiler. Carolus Linnaeus sin *[[Systema Naturae]]* fra 1758 beskrev bare ti slag. I 1768 ga han også ut et manuskript med tittelen *Il Dragone* (Dragen) som beskrev den blinde salamanderen *[[Proteus anguinus]]*, som han for dette formålet hadde samlet fra grottesjøer i Slovenia (eller kanskje vestlige Kroatia); denne beskrivelsen var den første utgitte beretning om et grottedyr i den vestlige verden. 

## Referanser
Bueskyting under Sommer-OL 1920

**Bueskyting under Sommer-OL 1920** ble arrangert fra 3. til 5. august 1920 i Nachtegalenpark i Antwerpen.

Bueskyting var med på det olympisk programmet for fjerde gang Sommer-OL 1920 i Antwerpen. Det ble konkurrert i ti øvelser, alle for menn. Totalt 30 bueskytere deltok, kun fra tre nasjoner, 14 fra Belgia og åtte hver fra Frankrike og Nederland.

## Medaljefordeling

## Resultater
### Sittende liten fugl
*6 utøvere fra Belgia deltok

### Sittende stor fugl
*6 utøvere fra Belgia deltok

### Sittende liten fugl, lagkonkurranse
*Ett lag fra Belgia deltok

### Sittende stor fugl, lagkonkurranse
*Ett lag fra Belgia deltok

### Bevegelig fugl, 28 m
*To utøvere fra to nasjoner deltok

### Bevegelig fugl, 28 m, lagkonkurranse
*Tre lag fra tre nasjoner deltok

### Bevegelig fugl, 33 m
*To utøvere fra to nasjoner deltok

### Bevegelig fuglemål, 33 m, lagkonkurranse
*To lag fra to nasjoner deltok

### Bevegelig fuglemål, 50 m
*To utøvere fra to nasjoner deltok

### Bevegelig fuglemål, 50 meter, lagkonkurranse
*To lag fra to nasjoner deltok

## Eksterne lenker
* Archery at the 1920 Summer Olympics hos olympedia.org
* Resultater og profilside  hos sports-reference.com
Nicolau dos Reis Lobato

**Nicolau dos Reis Lobato** (født 24. mai 1946 i Soibada, død 31. desember 1978 i Turiscai) var en politiker og frihetskjemper fra Øst-Timor.

Lobato bodde i Soibada til han tok utdanning i Dare. Senere ble han lærer i Dili. Han var en av grunnleggerne av FRETILIN. Etter uavhengigheten i 1975 ble Lobato Øst-Timors første statsminister. I desember 1978 ble Lobato tatt til fange av indonesiske styrker, og døde etter å ha blitt skutt i magen. I senere tid har Lobato blitt en nasjonalhelt i Øst-Timor, og landets nasjonalflyplass, Presidente Nicolau Lobato internasjonale lufthavn, er kalt opp etter han.

## Kilder
* Biography of Nicolau Lobato in Portuguese, English translation
Chetumal

**Chetumal** er hovedstad i den meksikanske delstaten Quintana Roo, og er også administrasjonssentrum i Othón P. Blanco kommune. Byen ble grunnlagt den 5. mai 1898 under navnet Payo Obispo. Den fikk offisielt navnet Chetumal i 1936. Chetumal befinner seg ved grensen til Belize, noe som gjør den til en viktig handelsby. I 2010 hadde den ei befolkning på 151&nbsp;243.

Navnet Chetumal er yukatansk maya og betyr «Hvor det vokser røde trær».

## Klima

## Referanser


## Eksterne lenker
*
San Luis Potosí (by)

**San Luis Potosí** er en kommune og hovedstad i den meksikanske delstaten med samme navn. Byen har omtrent 700&nbsp;000 innbyggere og den befinner seg 363 kilometer nord-nordøst for Mexico by. Navnet «San Luis» stammer fra San Louis IX av Frankrike, dens skytshelgen og «Potosí» fra Potosí i Bolivia. San Luis Potosí ble grunnlagt den 3. november 1592.

## Referanser
Hubert Van Innis

**Hubert Van Innis** (født 24. februar 1866, død 25. november 1961) var en belgisk sportsutøver som konkurrerte i bueskyting.

Under Sommer-OL 1900 i Paris deltok Van Innis i tre øvelser i bueskyting, han vant to og kom på andreplass en gang. På den tiden fikk vinneren sølvmedalje og den som ble nummer to fikk bronsemedalje. Det var først under OL i 1904 i St. Louis det ble innført gull-, sølv- og bronsemedalje for det tre første plassene. I ettertid har Den internasjonale olympiske komité (IOC) besluttet at van Innis vant to gull og en sølvmedalje under OL 1900 i Paris.

Tjue år senere, under OL 1920 i Antwerpen, vant Hubert Van Innis ytterligere fire gull og to sølvmedaljer. Totalt har han vunnet ni olympiske medaljer, seks gull og tre sølvmedaljer.

## OL-medaljer
* 1900  Paris &ndash;  **Gull** i bueskyting, *Au Cordon Doré, 33 meter*
* 1900  Paris &ndash;  **Gull** i bueskyting, *Au Chapelet, 33 meter*
* 1920  Antwerpen &ndash;  **Gull** i bueskyting, bevegelig fugl, 28 meter
* 1920  Antwerpen &ndash;  **Gull** i bueskyting, bevegelig fugl, 33 meter
* 1920  Antwerpen &ndash;  **Gull** i bueskyting, bevegelig fugl, 33 meter, lagkonkurranse (Belgia)
* 1920  Antwerpen &ndash;  **Gull** i bueskyting, bevegelig fugl, 50 meter, lagkonkurranse (Belgia)'
* 1900  Paris &ndash;  Sølv i bueskyting, *Au Cordon Doré, 50 meter*
* 1920  Antwerpen &ndash;  Sølv i bueskyting, bevegelig fugl, 50 meter
* 1920  Antwerpen &ndash;  Sølv i bueskyting, bevegelig fugl, 28 meter, lagkonkurranse (Belgia)

## Referanser


## Eksterne lenker
*
Johan Brun

**Johan Mangelsen Brun** (1922–2021) var en norsk fotograf. Han arbeidet i *[[Dagbladet]]* fra 1948 til han ble pensjonist i 1989.

Brun ble kjent da han blendet Hjalmar Andersen med blitsen slik at han falt på 10 000-meteren under EM på skøyter på Bislett i 1951. Andersen fikk gå om igjen og vant løpet. Brun tok også et kjent bilde av alpinisten Stein Eriksen under OL i Oslo i 1952. Under OL i Squaw Valley i 1960 var han eneste skandinaviske pressefotograf. Han hadde da kortvarig permisjon fra *Dagbladet* og arbeidet for *[[Billedjournalen]]*. I 1992-1994 var han pressesjef for OL på Lillehammer.

Brun hadde flere utstillinger og ga ut flere bøker. Blant annet ga han i 2003 ut boka *Våre bruer* på oppdrag fra Statens vegvesen. Som pensjonist viet han seg til landskapsfotografiet. Han var også engasjert i å registrere gamle foto i Buskerud.

Brun bodde i Lier. Han var far til fotografene Agnete Brun i *Dagbladet* og Morten Brun, freelance.

## Referanser


## Eksterne lenker
* Johan Bruns fotografier på DigitaltMuseum
* «Legenden Johan Brun er død», omtale på fotograf Morten Krogvolds blogg
Albert Helgerud

**Petter Albert Thorvaldsen Helgerud** (født 16. september 1876 i Svelvik, død 25. juni 1954 samme sted) var en norsk rifleskytter som var aktiv på begynnelsen av 1900-tallet. Han tok hele seks olympiske medaljer.

I Sommer-OL i London i 1908 tok han gull både i lagskyting og individuelt i frigevær. I lekene i Stockholm i 1912 ble det en sølvmedalje i lag, frigevær. I Antwerpen i 1920 ble det tre medaljer. I lagskyting, frigevær og armégevær ble det sølv, og i lagskyting miniatyrgevær ble det bronse.

## OL-medaljer
* 1908  London -  **Gull** i skyting, 300 m rifle, 3 stillinger
* 1908  London -  **Gull** i skyting, 300 m rifle, 3 stillinger, lagkonkurranse (Norge)
* 1912  Stockholm -  Sølv i skyting, 300 m rifle, lagkonkurranse (Norge)
* 1920  Antwerpen -  Sølv i skyting, 300 m og 600 m armégevær, lagkonkurranse (Norge)
* 1920  Antwerpen -  Sølv i skyting, frigevær, lagkonkurranse (Norge)
* 1920  Antwerpen -  Bronse i skyting, 50 m rifle, lagkonkurranse (Norge)
* (1906  Athen -  Sølv i skyting, frigevær, lagkonkurranse (Norge))
* (1906  Athen -  Bronse i skyting, frigevær stående)

## Referanser


## Eksterne lenker
*
Villahermosa

**Villahermosa** er hovedstad i den meksikanske delstaten Tabasco. Stedet ble grunnlagt den 24. juni 1564 under navnet «Villa Carmona», skiftet navn til «Villa Hermosa de San Juan Bautista» i 1598. I 1826 fikk byen navnet *San Juan Bautista* (Døperen, San Juan). Byens navn ble endret til *Villahermosa* i 1915. I 2005 var innbyggertallet omtrent . Byen var primært en jordbrukskommune helt frem til 1990-tallet, da oljefunn førte til stor industriell og kommersiell utvikling.

## Referanser
Albert Hill

**Albert George Hill** (født 24. mars 1889 i Tooting i London, død 8. januar 1969 i Canada) var en britisk friidrettsutøver.

Hill begynte idrettskarrieren som langdistanseløper. Allerede i 1910 vant han det britiske amatørmesterskapet over 4 engelske mil. Den begynnende karrieren ble avbrutt i 1914 på grunn av utbruddet av første verdenskrig. Etter krigen skjøt karrieren fart, men nå først og fremst som mellomdistanseløper. Under det britiske mesterskapet i 1919 vant han gull på distansene 880 yards og en mile. Til tross for denne seieren ble han ikke tatt ut til olympialaget, da uttakskomiteen anså ham med sine 31 år for å være for gammel. Først i 1920 besluttet man at han likevel skulle få delta i OL.

Under OL i 1920 i Antwerpen tok han gull på 800&nbsp;meter, foran amerikaneren Earl Eby og sørafrikaneren Bevil Rudd. Han vant også gull på 1500 meter, foran den senere vinneren av Nobels fredspris (1959), Philip Noel-Baker. I tillegg fikk han sølv på 3000 meter for lag, sammen med lagkameratene Charles Blewitt og William Seagrove.

Like før utbruddet av andre verdenskrig emigrerte Hill til Canada, der han bodde frem til han døde i 1969.

## OL-medaljer
* 1920  Antwerpen -  **Gull** i friidrett, 800 meter  Storbritannia  
* 1920  Antwerpen -  **Gull** i friidrett, 1500 meter  Storbritannia  
* 1920  Antwerpen -  Sølv i friidrett, 3000 meter lagløp  Storbritannia

## Eksterne lenker
*
Daniel Schneidermann

**Daniel Schneidermann** (født 5. april 1958 i Paris) er en fransk journalist. Han er mest kjent for sine artikler om mediene. Han analyserer fjernsynet og var derfor fjernsynskritikeren for Le Monde, som han ble kastet ut fra i 2003. I dag skriver han for Liberation og er frilanser for France 5.

## Referanser
Hvalfjordtunnelen

**Hvalfjordtunnelen** (lokalt: *Hvalfjarðargöng*) er en veitunnel sørvest på Island. Hvalfjordtunnelen er Islands tredje lengste veitunnel og den eneste undersjøiske. Den går under Hvalfjorden og en del av Ringveien. Tunnelen er 5&nbsp;762 meter lang og det dypeste punktet ligger 165 muh. Tunnelen åpnet 1. juli 1998, og korter ned avstanden fra Reykjavík til de vestre og nordre delene av øya med 62 km. I dag tar det 7 minutter å krysse fjorden, mens det før tok rundt en time.

Frem til september 2018 ble det oppkreves bompenger i tunnelen. Avgiften var  ISK.

## Se også
*Liste over veitunneler på Island

*Liste over veitunneler i Norge
*Liste over veitunneler i Sverige

## Referanser


## Eksterne lenker
* Informasjon om tunnelen (engelsk)
Command & Conquer: Tiberian Sun

***Command & Conquer: Tiberian Sun*** er et sanntidsstrategispill fra 1999 utviklet av Westwood Studios til Windows. Det er oppfølgeren til *[[Command & Conquer]]*, og foregår 30 år etter det første spillet. Spillet introduserer en ny spillemotor, og har fått utvidelsespakken Firestorm.

I Tiberian Sun kan spilleren velge å følge veien til det onde «Broderhood of NOD» eller G.D.I. (Global Defence Initiative).

## Handling
Spilleren og dens motstandere skal blant annet bygge opp baser, samle inn forskjellige ressurser, lage en hær, og deretter beseire motstanderne sine ved å utslette de andres enheter, og enten fange eller ødelegge fiendtlige baser. Spilleren må gjennomføre oppdrag over tre forskjellige områder: i Nord-Amerika, Europa og i Nord-Afrika. En rekke av disse oppdragene inkluderer også valgfrie side-oppdrag som kan gjennomføres for ekstra bonus. Tiberian Sun foregår innenfor en alternativ tidslinje som involverer to fiendtlige fraksjoner - Global Defense Initiative (GDI) og Brotherhood of Nod. Tiberium har blitt et alvorlig problem for verden siden den dukket opp på 1990-tallet, og dette førte til den første Tiberium-krigen.

Stoffet forandrer planetens økologi og landskap, og forårsaker mutasjoner hos mennesker, dannelse av nye fremmede livsformer og utvikling av nye vær-mønstre kalt Ion Storms. Innen det 21. århundre forsøker GDI å bekjempe spredningen av Tiberium. Fraksjonene forsøker også å utvikle ny teknologi, inkludert cyborgs, mer avanserte forsvarstiltak, og pansret infanteri. En ny global konflikt bryter løs i år 2030, og resulterer i at den andre Tiberium-krigen bryter løs.  GDI-sjef Michael McNeil blir tilbakekalt av sin overordnede, general James Solomon,  fra en treningsøvelse for å hjelpe til med å bekjempe Nod.

## Mottagelse

*Tiberian Sun* var et av de mest forventede spillene da utviklingen av spillet begynte. Det var det raskest selgende videospillet som ble utgitt av EA, og solgte 1,5 millioner kopier i løpet av en måned.
## Referanser

## Eksterne lenker
*
Villingen-Schwenningen

**Villingen-Schwenningen** er en by i delstaten Baden-Württemberg i Tyskland, med rundt 85&nbsp;000 innbyggere. Byen er den største i *[[landkreis]]en * Schwarzwald-Baar-Kreis. 

Villingen-Schwenningen ligger i østkanten av Schwarzwald ved elven Brigach, omtrent 700 meter over havet. Kilden til elven Neckar ligger i Schwenningen (Schwenninger Moos).

## Historie
I middelalderen var Villingen en østerriksk by. Under reformasjonen forble den katolsk. Villingen ble beleiret av marsjall Tallard i 1704. Oberst Von Wilstorff forsvarte seg godt i de utdaterte festningsverkene, og etter seks dager måtte Tallar gi opp. 

Schwenningen var en landsby frem til 1800-tallet. I 1858 ble den første klokkefabrikken opprettet, og fra den tid har urmakeri og presisjonsmekanikk vært en viktig industri. 

Som en del av reformene i Baden-Württemberg i 1972 ble Villingen og Schwenningen slått i sammen, i tillegg til flere andre omkringliggende landsbyer. De to halvdelene av byen henger riktignok ikke sammen, og har blant annet et platå mellom seg.

## Bilder

Innenstadt.jpg|En gate i sentrum
Villinger_Münster.jpg|Domkirken


## Referanser


## Eksterne lenker
* 
* Villingen-Schwenningen: Historie og bilder
* Beleiringen av Villingen i 1702
Düren

**Düren** er en by i den tyske delstaten Nordrhein-Westfalen med rundt 100&nbsp;000 innbyggere. Byen ligger i Kreis Düren mellom Aachen og Köln ved elven Rur.

## Historie
Keltere hadde en liten bosetning her kalt *Durum* for mer enn 2000 år siden. Etter kelterne bosatte andre germanske stammer seg i området, og de ble erobret av romerne under Julius Cæsar. 

Durum ble et forsyningsområde for den raskt voksende romerske byen Köln. I tillegg lå Durum ved flere viktige romerske veier. Romerne var i området i omtrent 400 år. Navnet Villa Duria dukket for første gang opp i frankiske årbøker i år 747. 

Etter romerne forlot stedet på 400-tallet kom frankere til Düren. Den frankiske kongen Pippin den yngre besøkte ofte Düren på 700-tallet og holdt et par viktige konferanser her. Pippin var far til den kjente Karl den store. Frankerne bygde et kongelig palass i Durum, som navnet Pfalz kommer fra. Karl den store oppholdt seg også et par ganger i byen. Slottet ble bygd der kirken St. Anne står i dag. 

Tidlig på 1200-tallet fikk Düren byrettigheter. Rundt 1200 begynte byggingen av bymurer med tolv tårn og fem porter. Det finnes fremdeles ruiner av byportene i dag. 

Tyven Leonhard stjal en liten boks med levningene av St. Anne fra Mainzer Stiftskirche St. Stephan i 1501 og førte dem til Düren. Pave Julius II avgjorde 18. mars 1506 at Düren kunne få ha levningene. De ble oppbevart i *Martinskirche*, som fikk navnet *Annakirche* i 1505. St. Anne ble skytshelgenen til Düren. Hvert år fra den 26. juli blir St. Anne feiret i en uke med en av de største folkefestene i Tyskland. 

I 1642 ble Düren trukket inn i trettiårskrigen, og tropper på begge sider ødela byen. Etter krigen tok slutt i 1648 brøt det ut pest i byen som tok mange liv. En annen epidemi rammet byen i 1665. 

Økonomien i området rundt Düren ble fra 1400-tallet styrt av kleshandel og metallindustri. Sidan begynnelsen av 1600-tallet har det vært papirindustri her, som har benyttet det svært bløte vannet i Rur. Rütger von Scheven bygde den første papirfabrikken i Düren. I 1812 var det i alt 17 papirfabrikker, 11 kles- og teppefabrikker, en platikator og to jernstøperier.

I 1794 ble Düren okkupert av franske revolusjonsstyrker. Etter Wienerkongressen ble Düren avstått til Preussen i 1815.
    
I 1900 var Düren en av de rikeste byene i Tyskland med 42 millionærer og 93 fabrikker og et folketall på 27&nbsp;168. Mindre enn hundre år tidligere bodde bare 5&nbsp;000 mennesker i Düren. 

Under andre verdenskrig ble slaget om Hürtgenwald utkjempet i området rundt Düren, og 16. november 1944 ble byen totalt ødelagt under et alliert bombetokt. Omtrent 3&nbsp;000 innbyggere mistet livet. De som overlevde ble evakuert til sentrale deler av Tyskland.

## Referanser


## Eksterne lenker
*